ভারতবর্ষের ইতিহাসে ব্যারাকপুরের নাম স্বর্ণাক্ষরে লেখা থাকবে ১৮৫৭ সালের সিপাই বিদ্রোহের কাহিনী। যা এই ব্যারাকপুরেই প্রথম সংগ্রামের সূচনা হয়েছিল। তাই ব্যারাকপুর শহর ঐতিহ্যবাহী শহর। সকলেই জানেন যে মঙ্গল পাণ্ডেই প্রথম স্বাধীনতা সংগ্রামের শহিদ কিন্তু মঙ্গল পাণ্ডেকে সে কারণে মৃত্যুদণ্ডে দণ্ডিত করেছিল ইংরেজ সরকার সেই মামলার প্রথম দণ্ডপ্রাপ্ত হলেন মাতাদিন বাল্মীকি। কর্মসূত্রে তিনি দমদম অর্ডিন্যান্স ফ্যাক্টরির সাফাই কর্মী ছিলেন আর সেখান থেকে তিনি প্রথম জানান দেন গরু ও সুকরের চর্বি দিয়ে তৈরি তখনকার দিনে নতুন বন্দুকের গুলি যা তখন প্রত্যেক সিপাইকে দাঁত দিয়ে ছিঁড়ে নিজের বন্দুকে ভরতে হতো তার সম্বন্ধে। তার কারণেই সিপাই ছাওনি দাবানলের মত ছড়িয়ে পড়ে সংগ্রামের আগুন। এই অপরাধে মাতাদিন বাল্মীকি কে মৃত্যুদণ্ডে দণ্ডিত করা হয় এবং তার ফাঁসি হয়। মাতৃভূমির জন্য মাতাদিন বাল্মীকি ও তার সহধর্মিণী তাদের নিজের জীবনের বলিদান দেন।